L' agulla roya (Limosa lapponica (Linnaeus, 1758)) ye una au d'a orden d'os Charadriiformes y familia Scolopacidae que s'alimenta de cucos y mariscos en almarchals costeras y estuarios. Tien un plomache de reproducción royo distintivo, patas largas y un pico luengo. As agullas royas se reproducen en as costas arcticas y a tundra dende Escandinavia dica Alaska, y pasan l'hibierno en as costas d'as rechions atemperadas y tropicals d'Europa, Asia, Australia y Nueva Zelanda. A migración d'a subespecie Limosa lapponica baueri a traviés de l'Ocián Pacifico dende Alaska dica Nueva Zelanda ye lo vuelo sin escalas mas luengo conoixiu de qualsequier au, y tamién o viache mas luengo sin aturar-se pa alimentar-se de garra animal. A migración d'ida y tornada d'ista subespecie supera os 29.000 km.